الفريق احمد شفيق هو عسكرى و سياسى مصرى كان رئيس وزرا مصر، اتولى الوزارة يوم 29 يناير سنة 2011 بعد بداية ثورة 25 يناير فى محاولة من الرئيس السابق محمد حسني مبارك أنه يمتص غضب الشارع باقالة حكومة احمد نظيف وتشكيل حكومة جديدة بقيادة احمد شفيق اللى كانت له سمعة طيبة فى الوزارة المُقالة لما كان وزير الطيران المدني من سنة 2002 لغاية 2011. استقال من رياسة الوزرا يوم 3 مارس سنة 2011 بعد ما فضل لمدة تلاتين يوم بس. وكلف بعده المجلس العسكري الحاكم الدكتور عصام شرف بتشكيل الوزارة الجديدة. اتولد ف القاهره يوم 25 نوفمبر سنة 1941 . و اتخرج من الكلية الجوية سنة 1961 واشتغل بعدها ظابط طيار فى القوات الجويه المصريه أخد زمالة كلية الحرب العليا من أكاديمية ناصر العسكرية العليا و زمالة كلية الحرب العليا للأسلحة المشتركة فى باريس، و أخد دكتوراه فى الفلسفة فى الاستراتيجية القومية للفضاء الخارجي. ف الفترة من سنة 1984 لسنة 1986 احمد شفيق حارب ف حرب الاستنزاف (1967-1970)، و مسك وظيفة قائد قاعده جويه.